01987A0720(01) — DA — 01.01.1988 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:

▼B

(Oversættelse)

INTERNATIONAL KONVENTION

om det harmoniserede varebeskrivelses- og varenomenklatursystem

(udfærdiget i Bruxelles, den 14. juni 1983)

PRÆAMBEL

DE KONTRAHERENDE PARTER I DENNE KONVENTION,

der er udarbejdet i Toldsamarbejdsrådet —

SOM ØNSKER at fremme den internationale handel,

SOM ØNSKER at gøre det lettere at indsamle, sammenligne og analysere statistikker, særlig vedrørende international handel,

SOM ØNSKER at nedbringe de omkostninger, der er forbundet med angivelse af varer under en ny beskrivelse, en ny klassifikation og en ny kode, når de i den internationale samhandel overgår fra et tariferingssystem til et andet, og at lette standardiseringen af handelsdokumenter samt udvekslingen af oplysninger,

SOM TAGER I BETRAGTNING, at udviklingen inden for teknologi og af strukturerne i den internationale handel gør det nødvendigt at foretage indgående ændringer i Konventionen om nomenklatur til klassifikation af varer i Toldtariffer, udfærdiget i Bruxelles den 15. december 1950,

SOM LIGELEDES TAGER I BETRAGTNING, at omfanget af detailoplysninger, der kræves med henblik på told- og statistikformål af regeringer og handelskredse, er øget langt ud over, hvad der er muligt på grundlag af den nomenklatur, der er knyttet som tillæg til den ovennævnte konvention,

SOM TAGER I BETRAGTNING, at det med henblik på internationale handelsforhandlinger er vigtigt at have nøjagtige og sammenlignelige oplysninger til rådighed,

SOM TAGER T BETRAGTNING, at det harmoniserede system skal anvendes til fragttariffer og statistik for de forskellige former for transport af varer,

SOM TAGER I BETRAGTNING, at det harmoniserede system i videst mulig omfang er bestemt til at indkorporeres i handelsvarebeskrivelses- og kodesystemer,

SOM TAGER I BETRAGTNING, at det harmoniserede system er bestemt til at lette etablering af en så snæver sammenhæng som mulig mellem import- og eksporthandelsstatistikker og produktionsstatistikker,

SOM TAGER I BETRAGTNING, at der bør opretholdes en snæver indre sammenhæng mellem det harmoniserede system og De forenede Nationers standardvarefortegnelse (SITC),

SOM TAGER I BETRAGTNING, at ovennævnte behov bør opfyldes ved hjælp af en kombineret toldnomenklatur og statistisk nomenklatur, som kan anvendes af de forskellige interesserede i forbindelse med international handel,

SOM TAGER I BETRAGTNING, at det er vigtigt at sikre, at det harmoniserede system ajourføres i takt med udviklingen i den internationale handels teknik og strukturer,

SOM TAGER HENSYN TIL det arbejde, der allerede er gjort på dette område i Udvalget for det harmoniserede System, der er nedsat under Toldsamarbejdsrådet, og

SOM TAGER I BETRAGTNING, at ovennævnte konvention om nomenklaturen har vist sig at være et effektivt instrument til at realisere visse af disse mål, men at det bedste middel til at nå de ønskede resultater vil være at indgå en ny international konvention —

ER BLEVET ENIGE OM FØLGENDE: